ai4bharat/Pralekha huggingface dataset:
નાણા મંત્રાલય
કેન્દ્ર સરકારે સ્પેશિયલ બોરોઈંગ વિન્ડો હેઠળ જીએસટી વળતરના ભાગરૂપે 16 રાજ્યો અને 3 કેન્દ્ર શાસિત પ્રદેશોને બીજા હપ્તા સ્વરૂપે 6,000 કરોડ હસ્તાંતરીત કર્યા
નાણાં મંત્રાલયે રાજ્યો / કેન્દ્રશાસિત પ્રદેશોને સ્પેશિયલ બોરોઈંગ વિન્ડો હેઠળ આજદિન સુધી 12,000 કરોડ રૂપિયાની લોનની સુવિધા આપી છે
ભારત સરકારના નાણા મંત્રાલયે તેના " જીએસટીના વકરામાં થતાં ઘટાડાને દૂર કરવા માટે વિશેષ ઋણ લેવાની વિંડો" અંતર્ગત 16 રાજ્યો અને 3 કેન્દ્ર શાસિત પ્રદેશોને આજે બીજા હપ્તા સ્વરૂપે 6000 કરોડની રકમ હસ્તાંતરિત કરશે. આ રકમ 4.42 ટકા જેટલી ભારિત સરેરાશ ઉપજ પ્રમાણે વધારી હતી. આ રકમ એક સમાન વ્યાજ દરે રાજ્યો / કેન્દ્રશાસિત પ્રદેશોને આપવામાં આવશે, જે રાજ્યો અને કેન્દ્રશાસિત પ્રદેશો માટેના ધિરાણ લેનારા ખર્ચ કરતા ઓછા છે, આમ તેમને લાભ થશે. નાણાં મંત્રાલયે રાજ્યો / કેન્દ્રશાસિત પ્રદેશોને સ્પેશિયલ બોરોઈંગ વિન્ડો આજદિન સુધી 12,000 કરોડ રૂપિયાની લોનની સુવિધા આપી છે.
આજ સુધીના 21 રાજ્યો અને 3 કેન્દ્ર શાસિત પ્રદેશોએ વિકલ્પ I હેઠળ સ્પેશિયલ વિન્ડોની પસંદગી કરી છે. ભારત સરકાર દ્વારા ઉધાર લેવામાં આવેલી લોન, જીએસટી વળતર સેસ રીલીઝના બદલામાં, રાજ્યો / કેન્દ્રશાસિત પ્રદેશને સળંગ હસ્તાંતરિત કરવામાં આવે છે. આંધ્રપ્રદેશ, આસામ, બિહાર, ગોવા, ગુજરાત, હરિયાણા, હિમાચલ પ્રદેશ, કર્ણાટક, મધ્યપ્રદેશ, મહારાષ્ટ્ર, મેઘાલય, ઓડિશા, તામિલનાડુ, ત્રિપુરા, ઉત્તર પ્રદેશ, ઉત્તરાખંડ, કેન્દ્રશાસિત પ્રદેશો - દિલ્હી, જમ્મુ-કાશ્મીર અને પુડ્ડુચેરીને લોન આપવામાં આવી છે.
(
પ્રધાનમંત્રીનું કાર્યાલય
15મું ભારત-યુરોપિયન યુનિયન  શિખર સંમેલનઃ પ્રધાનમંત્રી શ્રી નરેન્દ્ર મોદીનું પ્રારંભિક સંબોધન
મહાનુભાવો, નમસ્કાર!
કોવિડ-19ના કારણે આપણે માર્ચમાં ભારત-યુરોપિયન યુનિયનનું શિખર સંમેલન સ્થગિત કરવું પડ્યું હતું. સારી બાબત એ છે કે, આજે આપણે વર્ચ્યુઅલ માધ્યમથી મળી રહ્યાં છીએ. સૌપ્રથમ હું યુરોપમાં કોરોનાવાયરસને કારણે થયેલી જાનહાનિ પર સંવેદના પ્રકટ કરું છું. તમારી પ્રારંભિક ટિપ્પણીઓ બદલ ધન્યવાદ. તમારી જેમ હું પણ ભારત અને યુરોપિયન યુનિયનના સંબંધોને વધારે ગાઢ બનાવવા માટે કટિબદ્ધ છું. આ માટે આપણે લાંબા ગાળાને ધ્યાનમાં રાખીને વ્યૂહાત્મક પરિપ્રેક્ષ્ય અપનાવવો જોઈએ.
આની સાથે-સાથે એક કાર્યાભિમુખ એજન્ડા બનાવવો જોઈએ, જેનો નિર્ધારિત સમયમર્યાદામાં અમલ કરવો જોઈએ. ભારત અને યુરોપિયન યુનિયન સ્વાભાવિક પાર્ટનર્સ છે. આપણી પાર્ટનરશિપ વિશ્વમાં શાંતિ અને સ્થિરતા માટે પણ ઉપયોગી છે. આ વાસ્તવિકતા હાલની વૈશ્વિક સ્થિતિમાં વધારે સ્પષ્ટ થઈ ગઈ છે.
ભારત અને યુરોપિયન યુનિયન બંને લોકશાહી, વિવિધતામાં એકતા, સર્વસમાવેશકતા, આંતરરાષ્ટ્રીય સંસ્થાઓ માટે સન્માન, બહુલતા, સ્વતંત્રતા, પારદર્શકતા જેવા મૂળભૂત માનવીય મૂલ્યો ધરાવે છે. કોવિડ-19 પછી આર્થિક ક્ષેત્રમાં વૈશ્વિક સ્તરે નવી સમસ્યાઓ પેદા થઈ ગઈ છે. આ માટે લોકતાંત્રિક રાષ્ટ્રો વચ્ચે વધારે સહયોગની જરૂર છે.
અત્યારે આપણા નાગરિકોનું સ્વાસ્થ્ય અને સમૃદ્ધિ – બંને પડકારજનક સ્થિતિ-સંજોગોનો સામનો કરી રહ્યાં છે. નિયમ આધારિત આંતરરાષ્ટ્રીય વ્યવસ્થા પર વિવિધ પ્રકારનું દબાણ છે. આ સ્થિતિમાં ભારત અને યુરોપિયન યુનિયનની ભાગીદારી, આર્થિક પુનર્નિર્માણમાં અને માનવ-કેન્દ્રિત વૈશ્વિકરણના નિર્માણમાં મહત્ત્વપૂર્ણ ભૂમિકા અદા કરી શકે છે. તાત્કાલિક પડકારો ઉપરાંત આબોહવામાં પરિવર્તન જેવા લાંબા ગાળાના પડકારો પણ ભારત અને યુરોપિયન યુનિયન બંને માટે પ્રાથમિકતા છે.
ભારતમાં પુનઃપ્રાપ્ય ઊર્જાનો ઉપયોગ વધારવાના અમારા પ્રયાસોમાં અમે યુરોપના રોકાણ અને ટેકનોલોજીને આવકારીએ છીએ. મને આશા છે કે, આ વર્ચ્યુઅલ શિખર સંમેલનના માધ્યમથી આપણા સંબંધો વધારે ગાઢ બનશે.
મહાનુભાવો, હું આ પ્રસંગે તમારી સાથે વાત કરવા બદલ ફરી આનંદ વ્યક્ત કરું છું.
DS/BT
(
સ્વાસ્થ્ય અને પરિવાર કલ્યાણ મંત્રાલય
ભારતમાં આજે સક્રિય કેસનું ભારણ ઘટીને 5.5 લાખ કરતાં ઓછું નોંધાયું
105 દિવસ પછી દૈનિક ધોરણે 38,310 નવા કેસ નોંધાયા
કુલ સાજા થયેલા દર્દીઓનો આંકડો સક્રિય કેસ કરતાં 70 લાખ વધારે નોંધાયો
કોવિડ-19 સામેની જંગમાં ભારતે કેટલાક સીમાચિહ્નરૂપ મુકામ પ્રાપ્ત કર્યા છે. છેલ્લા 24 કલાકમાં નવા પુષ્ટિ થયેલા પોઝિટીવ કેસની સંખ્યા 40,000થી ઓછી નોંધાઇ છે. 15 અઠવાડિયા  પછી દૈનિક ધોરણે નવા કેસની સંખ્યા 38,310 નોંધાઇ છે. અગાઉ 22 જુલાઇ 2020ના રોજ એક દિવસમાં નવા 37,724 કેસ નોંધાયા હતા.
ભારતમાં દરરોજ કોવિડમાંથી મોટી સંખ્યામાં દર્દીઓ સાજા થઇ રહ્યાં છે અને મૃત્યુદરમાં નોંધપાત્ર પ્રમાણમાં ઘટાડો નોંધાઇ રહ્યો છે, તેમજ સક્રિય કેસની સંખ્યામાં એકધારો ઘટાડો થવાનું વલણ જળવાઇ રહ્યું છે.
અન્ય એક સિદ્ધિરૂપે, સક્રિય કેસની સંખ્યામાં ધરખમ ઘટાડો થતા 5.5 લાખથી નીચે આ આંકડો પહોંચી ગયો છે. દેશમાં કુલ સક્રિય કેસની સંખ્યા હવે માત્ર 5,41,405 રહી છે જે અત્યાર સુધીમાં નોંધાયાલે કુલ કેસમાંથી ફક્ત 6.55% છે.
સમગ્ર દેશમાં વ્યાપકધોરણે અને સતત ઘણી મોટી સંખ્યામાં પરીક્ષણો, તાત્કાલિક અને અસરકારક સર્વેલન્સ અને ટ્રેકિંગ, ત્વરિત હોસ્પિટલાઇઝેશન અને કેન્દ્ર સરકાર દ્વારા બહાર પાડવામાં આવેલા પ્રમાણભૂત સારવારના પ્રોટોકોલના અસરકારક અનુપાલન માટે કેન્દ્ર દ્વારા તૈયાર કરવામાં આવેલી વ્યૂહનીતિનું રાજ્યો/ કેન્દ્ર શાસિત પ્રદેશોની સરકારો દ્વારા ચુસ્ત પાલન કરવામાં આવી રહ્યું હોવાથી તેમજ સૌના સહિયારા અને કેન્દ્રિત પ્રયાસોના લીધે આ પ્રોત્સાહક પરિણામો પ્રાપ્ત થઇ રહ્યાં છે. દેશના તમામ ભાગોમાં સંક્રમિત દર્દીઓને સારવાર આપવા માટે નિઃસ્વાર્થ ભાવે સેવા આપી રહેલા ડૉક્ટરો, પેરામેડિકલ સ્ટાફ અને અગ્ર હરોળમાં કામ કરી રહેલા તમામ કર્મચારીઓને કોવિડ-19 યોદ્ધાઓના યોગદાનના કારણે પણ આ પરિણામો પ્રાપ્ત કરવામાં મદદ મળી છે.
સક્રિય કેસની સંખ્યામાં સતત ઘટાડાની સાથે સાથે સાજા થનારા દર્દીઓની સંખ્યામાં પ્રચંડ વૃદ્ધિના કારણે કુલ સાજા થયેલા દર્દીઓની સંખ્યા વધીને 76 લાખ કરતાં વધુ  નોંધાઇ છે.
સક્રિય કેસ અને સાજા થયેલા કેસ વચ્ચેનો તફાવત આજે 70 લાખનો આંકડો પાર કરી ગયો છે અને આજે આ સંખ્યા 70,61,716 સુધી પહોંચી ગઇ છે.
છેલ્લા 24 કલાકમાં નવા સાજા થયેલા દર્દીઓની સંખ્યા 58,323 નોંધાઇ છે. આ સાથે રાષ્ટ્રીય રિકવરી દર વધીને 91.96% સુધી પહોંચી ગયો છે.
નવા સાજા થયેલા કેસમાંથી 80% દર્દીઓ 10 રાજ્યો/ કેન્દ્ર શાસિત પ્રદેશોમાંથી હોવાનું નોંધાયું છે.
દૈનિક ધોરણે નવા સાજા થયેલા દર્દીઓ મામલે મહારાષ્ટ્ર ટોચે છે જ્યાં એક દિવસમાં 10,000થી વધુ દર્દી સાજા થયા છે જ્યારે 8,000થી વધુ દર્દી સાજા થવા સાથે કર્ણાટક બીજા ક્રમે છે.
નવા પુષ્ટિ થયેલા પોઝિટીવ કેસમાંથી 74% દર્દીઓ 10 રાજ્યો અને કેન્દ્ર શાસિત પ્રદેશોમાંથી છે.
નવા નોંધાયેલા કેસ મામલે કેરળ, દિલ્હી અને મહારાષ્ટ્ર ટોચે છે જ્યાં દૈનિક ધોરણે 4,000થી વધુ કેસ નોંધાયા છે જ્યારે ત્યારબાદ 3,000થી વધુ કેસ સાથે પશ્ચિમ બંગાળ છે.
દેશમાં છેલ્લા 24 કલાકમાં વધુ 490 દર્દીઓ મૃત્યુ પામ્યા છે. આમાંથી લગભગ 80% દર્દીઓ દસ રાજ્યો/ કેન્દ્ર શાસિત પ્રદેશોમાંથી છે. મહારાષ્ટ્રમાં એક દિવસમાં સૌથી વધુ મૃત્યુ  નોંધાયા છે.
ભારતમાં મૃત્યુદર 1.49% થઇ ગયો છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
ભારતમાં સાજા થયેલા દર્દીઓની સંખ્યા 14.2 લાખને પાર થઇ
સાજા થવાનો દર સતત વધારા સાથે આજે 68.32% થયો
રાષ્ટ્રીય મૃત્યુદર ઘટીને 2.04% થયો
કેન્દ્ર અને રાજ્ય / કેન્દ્રશાસિત પ્રદેશોની સરકારો દ્વારા નિયંત્રણ, પરીક્ષણ, આઇસોલેશન અને સારવારના કેન્દ્રિત અને અસરકારક પ્રયત્નોના પરિણામે સાજા થવાના દરમાં વધારો થયો છે અને મૃત્યુદરમાં સતત ઘટાડો થયો છે.
અસરકારક દેખરેખ અને સુધારેલા પરીક્ષણ નેટવર્ક દ્વારા કેસોની વહેલી તપાસની ખાતરી આપવામાં આવી છે અને પરિણામે ગંભીર અને નિર્ણાયક કેસોના સમયસર ક્લિનિકલ વ્યવસ્થાપન તરફ દોરી જાય છે. વૈશ્વિક સ્તરે સરખામણી કરવામાં આવે તો, ભારતમાં પ્રત્યેક દસ લાખની વસ્તીએ 1469 કેસ છે, જે સૌથી ઓછા કેસ માનવામાં આવે છે, જ્યારે વૈશ્વિક સરેરાશ 2425 છે.
કેન્દ્ર અને રાજ્ય / કેન્દ્રશાસિત પ્રદેશોની સરકારો દ્વારા "ટેસ્ટ, ટ્રેક અને ટ્રીટ" વ્યૂહરચનાના સંકલિત અમલીકરણથી સુનિશ્ચિત કરવામાં આવ્યું છે કે વૈશ્વિક પરિપ્રેક્ષ્યની તુલનામાં મૃત્યુદર ઓછો રહ્યો છે અને તે ક્રમશ: ઘટતો રહ્યો છે. મૃત્યુદર આજે 2.04% થયો છે.
કોવિડ-19ને કારણે મૃત્યુઆંક ઘટાડવાના કેન્દ્રિત પ્રયત્નો સાથે, ભારતમાં પ્રત્યેક દસ લાખની વસ્તીએ મૃત્યુઆંક 30 છે, જે વૈશ્વિક સરેરાશ મૃત્યુઆંક 91ની સરખામણીએ સૌથી ઓછો માનવામાં આવી રહ્યો છે.
કોવિડ-19 દર્દીઓના સાજા થવાની સંખ્યામાં તીવ્ર વધારો થયો છે. છેલ્લા 24 કલાકમાં 48,900 દર્દીઓ સાજા થતા રજા આપવામાં આવી છે, ભારતની કોવિડ-19 માંથી સજા થવાની સંખ્યા 14,27,005 પર પહોંચી ગઈ છે. સાજા થવાનો દર સતત વધારા સાથે 68.32% થયો છે.
સક્રિય કેસો કે જે ભારત માટે વાસ્તવિક કેસનું ભારણ છે, તે આજે 6,19,088 થયા છે, જે કુલ પોઝિટિવ કેસોના 29.64% છે. આ તમામ દર્દીઓ હોસ્પિટલોમાં અથવા હોમ આઇસોલેશનમાં તબીબી દેખરેખ હેઠળ છે.
વિસ્તૃત પરીક્ષણ લેબોરેટરી નેટવર્ક અને દેશભરમાં સઘન પરીક્ષણ માટેની સુવિધાના પરિણામે કોવિડ-19 ચેપ માટે કુલ 2,33,87,171 નમૂનાઓનું પરીક્ષણ કરવામાં આવ્યું છે. છેલ્લા 24 કલાકમાં 5,98,778 પરીક્ષણો કરવામાં આવ્યા હતા. પ્રત્યેક દસ લાખની વસ્તીએ પરીક્ષણો માં આજે 16947 ની તીવ્ર વૃદ્ધિ જોવા મળી છે.
આ વ્યાપક પરીક્ષણોમાં મુખ્ય પરિબળ એ પરીક્ષણ લેબોરેટરીનું સતત વિસ્તૃત નેટવર્ક છે. સરકારી ક્ષેત્રમાં 936 લેબોરેટરી અને 460 ખાનગી લેબોરેટરી સાથે, ભારતમાં કોવિડ-19 પરીક્ષણ માટે 1396 લેબોરેટરી છે. આમાં શામેલ છે:
• રીઅલ-ટાઇમ RT PCR આધારિત પરીક્ષણની લેબ: 711 
• TrueNat આધારિત પરીક્ષણની લેબ: 574 
• CBNAAT આધારિત પરીક્ષણની લેબ: 111 
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(Visitor Counter : 202
પ્રવાસન મંત્રાલય
પર્યટન મંત્રાલય 12થી 14 ફેબ્રુઆરી 2021 દરમિયાન કેવડિયામાં સ્ટેચ્યૂ ઓફ યુનિટી ખાતે તેમનું વાર્ષિક સંમેલન યોજવા માટે સ્થાનિક ટૂર ઓપરેટરોના સંગઠન સાથે ભાગીદારી કરશે
આ વાર્ષિક સંમેલન લૉકડાઉન પછી પર્યટન ઉદ્યોગના હિતધારકોના સંગઠન દ્વારા પ્રત્યક્ષરૂપે યોજવામાં આવી રહેલો પ્રથમ મોટો કાર્યક્રમ છે: પર્યટન સચિવ
ભારત સરકારના પર્યટન મંત્રાલય દ્વારા ઉદ્યોગજગત અને તેના હિતધારકો સાથે હાલમાં ચાલી રહેલા જોડાણના ભાગરૂપે, 12થી 14 ફેબ્રુઆરી 2021 દરમિયાન કેવડિયામાં આવેલા સ્ટેચ્યૂ ઓફ યુનિટી ખાતે તેમના વાર્ષિક સંમેલનનું આયોજન કરીને સ્થાનિક ટૂર ઓપરેટરોના સંગઠનને સહકાર આપવામાં આવી રહ્યો છે. પર્યટન મંત્રાલયના સચિવ શ્રી અરવિંદસિંહ સંમેલન ખાતે “પર્યટનમાં પ્રોત્સાહન માટે ઉડ્ડયનની ભૂમિકા” વિષય પર સંબોધન આપશે. પર્યટન મંત્રાલયના અધિક મહાનિદેશક સુશ્રી રુપિન્દર બ્રાર “ટેકનોલોજી ભવિષ્ય છે- વાસ્ત્વિકમાંથી વર્ચ્યુઅલ પ્રવાસ” વિષય પર યોજનારા સત્રમાં મધ્યસ્થતા કરશે.
સંમેલન અંગે આજે નવી દિલ્હીમાં પર્યટન સચિવ શ્રી અરવિંદસિંહે વાત કરતા જણાવ્યું હતું કે, આ વાર્ષિક સંમેલન લૉકડાઉન પછી હિતધારક સંગઠન દ્વારા આટલા મોટાપાયે પ્રત્યક્ષરૂપે યોજવામાં આવી રહેલો પ્રથમ કાર્યક્રમ છે અને સમગ્ર દેશમાંથી સરકારના મહાનુભાવો, ઉદ્યોગજગતના અગ્રણી વક્તાઓ, સ્થાનિક ટૂર ઓપરેટરો, એરલાઇન્સ, હોટેલ ઉદ્યોગના અગ્રણીઓ, મીડિયા વગેરે સહિત અંદાજે 350-400 પ્રતિનિધીઓ આ કાર્યક્રમમાં ભાગ લેવા આવશે તેવી અપેક્ષા છે. શ્રી સિંહે ઉમેર્યું હતું કે, આ સંમેલનનો પ્રારંભ 12 ફેબ્રુઆરી 2021ના રોજ સાંજે 5 કલાકે થશે અને 13 ફેબ્રુઆરીના રોજ વ્યવસાય સત્રનું આયોજન કરવામાં આવશે જેમાં પર્યટન, ઉત્પાદન પ્રેઝન્ટેશન, પ્રવાસ, પર્યટન અને આતિથ્ય ભાગીદારો સાથે B2B બેઠકો તેમજ પર્યટન સંબંધિત વિવિધ ઉત્પાદનોનું પ્રદર્શન વગેરે સામાવી લેવામાં આવ્યા છે.
શ્રી સિંહે જણાવ્યું હતું કે, “ભારત ખૂબ જ મજબૂત સ્થાનિક બજાર ધરાવે છે જે આંતરરાષ્ટ્રીય પ્રવાસીઓ પર ખૂબ જ વ્યાપક રીતે નિર્ભર રહેતા દેશોની સરખામણીએ આપણા દેશમાં કોવિડ-19ની વિપરિત અસરને હળવી કરી શકે છે અને મહામારીના સંક્રમણ પર નિયંત્રણ મેળવી લેવામાં આવ્યું હોવાથી વ્યાપકપણે એવો એકમત થયો છે કે, આંતરરાષ્ટ્રીય પર્યટનની સરખામણીએ સ્થાનિક પર્યટન વધુ ઝડપથી રિકવર થઇ શકશે. દેખો અપના દેશ એ પર્યટન મંત્રાલય દ્વારા શરૂ કરવામાં આવેલી એક પહેલ છે; આ પહેલ ભારતમાં સ્થાનિક પર્યટનને પ્રોત્સાહન આપી શકાય તે માટે પ્રધાનમંત્રીએ 15 ઑગસ્ટ 2019ના રોજ લાલ કિલ્લાની પ્રાચીર પરથી તેમના સંબોધન દરમિયાન પ્રત્યેક નાગરિકને વર્ષ 2022 સુધીમાં ઓછામાં ઓછા 15 સ્થાનિક મુકામોની મુલાકાત લેવા માટે કરેલી અપીલને અનુરૂપ શરૂ કરવામાં આવી છે, જેનો ઉદ્દેશ પર્યટકોની રુચિના સ્થળોમાં પ્રવાસીઓની સંખ્યામાં વધારો કરવાનો છે જેથી સ્થાનિક અર્થતંત્રના વિકાસમાં મદદ મળી શકે.”
શ્રી સિંહે ઉમેર્યું હતું કે, “પ્રધાનમંત્રીએ 17 જાન્યુઆરી 2021ના રોજ સવારે 11 વાગે વીડિયો કોન્ફરન્સના માધ્યમથી દેશના અલગ અલગ સ્થળોને કેવડિયા સાથે જોડતી આઠ ટ્રેનોને એક સાથે લીલીઝંડી બતાવી તેનો પ્રારંભ કરાવ્યો હતો જેથી સ્ટેચ્યૂ ઓફ યુનિટી સુધી પહોંચવા માટે છેવટના સ્થળો સુધીની કનેક્ટિવિટીમાં વધારો થઇ શકે. અમદાવાદથી કેવડિયા સુધીની ટ્રેનમાં વિસ્ટા-ડોમ કોચ પણ છે જે પ્રવાસીઓમાં ખૂબ જ આકર્ષણ જમાવી રહ્યો છે.”
(Visitor Counter : 172
આર્થિક બાબતો પર મંત્રીમંડળીય સમિતિ
મંત્રીમંડળે 2020-21 માટે શેરડીની મોસમ દરમિયાન સુગર મિલ દ્વારા ખેડૂતોને ચુકવવા પાત્ર શેરડીના વાજબી અને વળતરક્ષમ ભાવોને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની કેન્દ્રીય સમિતિએ 2020-21 માટે શેરડીની મોસમ  દરમિયાન સુગર મિલ દ્વારા ખેડૂતોને ચુકવવા પાત્ર શેરડીના વાજબી અને વળતરક્ષમ ભાવો ને મંજૂરી આપી છે. કૃષિ ખર્ચ અને કિંમતો માટેના પંચ  દ્વારા કરવામાં આવેલી ભલામણો અનુસાર આ મંજૂરી આપવામાં આવી છે, જે નીચે પ્રમાણે છે:
I) 2020-21 માટે શેરડીની મોસમ દરમિયાન શેરડી માટે ચુકવવા પાત્ર FRP 10%ના મૂળભૂત પુનઃપ્રાપ્તિ દર માટે ક્વિન્ટલ દીઠ રૂ. 285/-
ii) પુનઃપ્રાપ્તિ દરમાં 10%થી ઉપર પ્રત્યેક 0.1%ની વૃદ્ધિ માટે ક્વિન્ટલ દીઠ રૂ. 2.85 પ્રીમિયમ; અને
Iii) પુનઃપ્રાપ્તિ દરમાં પ્રત્યેક 0.1 ટકાના ઘટાડે FRPમાં ક્વિન્ટલ દીઠ રૂ. 2.85નો ઘટાડો જે એવી મિલોના સંદર્ભમાં લાગુ પડશે જેમની પુનઃપ્રાપ્તિ 10%થી ઓછી પરંતુ 9.5 ટકાથી વધુ હોય. જોકે, જે મિલોની પુનઃપ્રાપ્તિ 9.5 ટકા અથવા તેનાથી ઓછી હોય તેમના માટે ક્વિન્ટલ દીઠ રૂ. 270.75 નક્કી કરવામાં આવ્યા છે.
શેરડીના ઉત્પાદકોને તેમની ઉપજ માટે વાજબી અને વળતરક્ષમ ભાવ મળે તે બાબતને ધ્યાનમાં રાખીને તેમના હિતમાં FRP નક્કી કરવામાં આવશે.
શેરડીના 'વાજબી અને વળતરક્ષમ ભાવ’ શેરડી  આદેશ, 1966 અંતર્ગત નક્કી કરવામાં આવ્યા છે. આ ભાવ સમગ્ર દેશમાં એકસમાન રીતે લાગુ થવા પાત્ર રહેશે.
SD/GP/BT
(
|
સ્વાસ્થ્ય અને પરિવાર કલ્યાણ મંત્રાલય
|
ભારતનું સંચિત કોવિડ-19 રસીકરણ કવરેજ લગભગ 214. 77 કરોડને પાર
12-14 વર્ષની વય જૂથ માટે 4.06 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 48,850
છેલ્લા 24 કલાકમાં 5,554 દૈનિક નવા કેસ નોંધાયા
સાજા થવાનો દર હાલમાં 98.70%
સાપ્તાહિક પોઝિટિવિટી દર 1.80%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 214.77 Cr  ને વટાવી ગયું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.06 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,14,472
|
|
બીજો ડોઝ
|
|
1,01,10,503
|
|
સાવચેતી ડોઝ
|
|
68,59,235
|
|
FLWs
|
|
પ્રથમ ડોઝ
|
|
1,84,35,458
|
|
બીજો ડોઝ
|
|
1,77,05,236
|
|
સાવચેતી ડોઝ
|
|
1,33,48,786
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
4,06,01,437
|
|
બીજો ડોઝ
|
|
3,07,95,192
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
6,17,82,129
|
|
બીજો ડોઝ
|
|
5,26,20,307
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
56,08,63,050
|
|
બીજો ડોઝ
|
|
51,41,60,426
|
|
સાવચેતી ડોઝ
|
|
7,51,63,460
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,39,54,727
|
|
બીજો ડોઝ
|
|
19,65,68,391
|
|
સાવચેતી ડોઝ
|
|
4,04,79,029
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,76,17,981
|
|
બીજો ડોઝ
|
|
12,28,78,031
|
|
સાવચેતી ડોઝ
|
|
4,33,97,171
|
|
સાવચેતી ડોઝ
|
|
17,92,47,681
|
|
કુલ
|
|
2,14,77,55,021
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 48,850 થયો છે. દેશના કુલ પોઝિટિવ કેસના 0.11% સક્રિય કેસ છે.
પરિણામે, ભારતનો રિકવરી રેટ 98.70% છે. છેલ્લા 24 કલાકમાં 6,322 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,39,13,294 છે.
છેલ્લા 24 કલાકમાં 5,554 નવા કેસ નોંધાયા છે.
છેલ્લા 24 કલાકમાં કુલ 3,76,855 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 88.90 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 1.80% છે અને દૈનિક સકારાત્મકતા દર 1.47% હોવાનું નોંધાયું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
પ્રધાનમંત્રીનું કાર્યાલય
પ્રધાનમંત્રી શ્રીએ SC ચુકાદાઓને પ્રાદેશિક ભાષાઓમાં ઉપલબ્ધ કરાવવાના CJIના વિચારને આવકાર્યો
પ્રધાનમંત્રી શ્રી નરેન્દ્ર મોદીએ SCના ચુકાદાઓને પ્રાદેશિક ભાષાઓમાં ઉપલબ્ધ કરાવવા અંગે ભારતના મુખ્ય ન્યાયાધીશ જસ્ટિસ ડીવાય ચંદ્રચુડના વિચારની પ્રશંસા કરી છે.
પ્રધાનમંત્રી શ્રીએ ટ્વીટ કર્યું;
“તાજેતરના એક કાર્યક્રમમાં, માનનીય CJI જસ્ટિસ ડીવાય ચંદ્રચુડે SCના ચુકાદાઓને પ્રાદેશિક ભાષાઓમાં ઉપલબ્ધ કરાવવા માટે કામ કરવાની જરૂરિયાત વિશે વાત કરી હતી. તેણે તેના માટે ટેક્નોલોજીનો ઉપયોગ કરવાનું પણ સૂચન કર્યું હતું. આ એક પ્રશંસનીય વિચાર છે, જે ઘણા લોકોને, ખાસ કરીને યુવાનોને મદદ કરશે."
પ્રધાનમંત્રી શ્રીએ ઉમેર્યું;
"ભારતમાં ઘણી ભાષાઓ છે, જે આપણી સાંસ્કૃતિક ગતિશીલતામાં વધારો કરે છે. કેન્દ્ર સરકાર ભારતીય ભાષાઓને પ્રોત્સાહિત કરવા માટે અસંખ્ય પ્રયાસો હાથ ધરી રહી છે જેમાં કોઈની માતૃભાષામાં એન્જિનિયરિંગ અને મેડિસીન જેવા વિષયોનો અભ્યાસ કરવાનો વિકલ્પ આપવામાં આવે છે."
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 161.92 કરોડને પાર
છેલ્લા ચોવીસ કલાકમાં 71 લાખ ડોઝ આપવામાં આવ્યા
સાજા થવાનો દર હાલમાં 93.18%
છેલ્લા 24 કલાકમાં 3,33,533 દૈનિક નવા કેસ નોંધાયા
ભારતમાં સક્રિય કેસનું ભારણ 
સાપ્તાહિક પોઝિટિવિટી દર 
છેલ્લા 24 કલાકમાં 71 લાખ  રસી ડોઝના વહીવટ સાથે, ભારતનું કોવિડ -19 રસીકરણ કવરેજ 161.92 કરોડ ના સીમાચિહ્ન આંકને વટાવી ગયું છે. જે 1,74,72,203 સત્રો દ્વારા પ્રાપ્ત થયું છે. આજે સવારે 7 વાગ્યાના કામચલાઉ ડેટા મુજબ સંચિત આંકડાની માહિતીમાં નીચેની બાબતોનો સમાવેશ થાય છેઃ
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,03,91,997
|
|
બીજો ડોઝ
|
|
98,17,823
|
|
સાવચેતી ડોઝ
|
|
27,07,857
|
|
FLWs
|
|
પ્રથમ ડોઝ
|
|
1,83,90,938
|
|
બીજો ડોઝ
|
|
1,71,33,844
|
|
સાવચેતી ડોઝ
|
|
26,22,380
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
4,15,77,103
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
53,39,04,245
|
|
બીજો ડોઝ
|
|
38,70,64,716
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
19,90,38,358
|
|
બીજો ડોઝ
|
|
16,61,68,085
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,40,49,287
|
|
બીજો ડોઝ
|
|
10,37,37,618
|
|
સાવચેતી ડોઝ
|
|
26,80,019
|
|
સાવચેતી ડોઝ
|
|
80,10,256
|
|
કુલ
|
|
1,61,92,84,270
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,65,60,650 દર્દીઓ સાજા થઇ ગયા છે અને છેલ્લા 24 કલાકમાં વધુ 2,59,168 દર્દીઓ સાજા થયા છે.
આના કારણે એકંદરે સાજા થવાનો દર 93.18% થયો છે.
છેલ્લા 24 કલાકમાં ભારતમાં દૈનિક 3,33,533 નવા કેસ નોંધાયા છે.
સક્રિય કેસનું ભારણ હાલમાં 21,87,205. હાલમાં સક્રિય કેસો દેશના કુલ પોઝિટિવ કેસોના 5.57% છે,
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 18,75,533 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 71.55 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે. સાપ્તાહિક પોઝિટીવિટી દર હાલમાં 16.87% છે, જ્યારે દૈનિક પોઝિટીવિટી દર આજે 17.78% નોંધાયો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 160
પ્રધાનમંત્રીનું કાર્યાલય
પ્રધાનમંત્રીએ ‘JITO Connect 2022’ના ઉદ્ઘાટન સત્રને સંબોધન કર્યું
"ભારત હવે 'સંભાવના અને સંભવિતતા'થી આગળ વધી રહ્યું છે અને વૈશ્વિક કલ્યાણનો મોટો હેતુ પાર પાડી રહ્યો છે"
"આજે દેશ પ્રતિભા, વેપાર અને ટેકનોલોજીને પ્રોત્સાહિત કરી રહ્યો છે"
"આત્મનિર્ભર ભારત એ આપણો માર્ગ અને આપણો સંકલ્પ છે"
"પૃથ્વી - પર્યાવરણ માટે કામ કરો. કૃષિ, રિસાયકલ, ટેકનોલોજી અને હેલ્થકેર”
પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગ દ્વારા જૈન ઈન્ટરનેશનલ ટ્રેડ ઓર્ગેનાઈઝેશનના 'JITO કનેક્ટ 2022'ના ઉદ્ઘાટન સત્રને સંબોધન કર્યું.
સભાને સંબોધતા, પ્રધાનમંત્રીએ આજના કાર્યક્રમની થીમમાં ‘સબકા પ્રયાસ’ની ભાવનાની નોંધ લીધી અને કહ્યું કે આજે વિશ્વ તેના લક્ષ્યો હાંસલ કરવાના માધ્યમ તરીકે ભારતના વિકાસના સંકલ્પોને માની રહી છે. વૈશ્વિક શાંતિ હોય, વૈશ્વિક સમૃદ્ધિ હોય, વૈશ્વિક પડકારો સાથે સંબંધિત ઉકેલો હોય કે વૈશ્વિક સપ્લાય ચેઈનને મજબૂત બનાવવી હોય, વિશ્વ ભરપૂર વિશ્વાસ સાથે ભારત તરફ જોઈ રહ્યું છે. "અમૃત કાળ' માટે ભારતના ઠરાવ વિશે ઘણા યુરોપિયન દેશોને જાણ કર્યા પછી હું હમણાં જ પાછો ફર્યો છું" એમ તેમણે ઉમેર્યું હતું.
પ્રધાનમંત્રીએ જણાવ્યું હતું કે નિપુણતાનું ક્ષેત્ર, ચિંતાનું ક્ષેત્ર અને લોકોના અભિપ્રાયનો જે પણ મતભેદ હોઈ શકે, તે બધા નવા ભારતના ઉદય દ્વારા એક થયા છે. આજે દરેકને લાગે છે કે ભારત હવે ‘સંભાવના અને સંભવિતતા’થી આગળ વધી રહ્યું છે અને વૈશ્વિક કલ્યાણનો મોટો હેતુ પાર પાડી રહ્યું છે. સ્વચ્છ હેતુઓ, સ્પષ્ટ ઈરાદા અને સાનુકૂળ નીતિઓના તેમના અગાઉના નિવેદનને પુનરાવર્તિત કરતા તેમણે કહ્યું કે આજે દેશ પ્રતિભા, વેપાર અને ટેકનોલોજીને શક્ય તેટલું પ્રોત્સાહિત કરી રહ્યો છે. આજે દેશ દરરોજ ડઝનેક સ્ટાર્ટઅપની નોંધણી કરી રહ્યો છે, દર અઠવાડિયે એક યુનિકોર્ન બનાવે છે, એમ તેમણે જણાવ્યું હતું.
પ્રધાનમંત્રીએ કહ્યું કે જ્યારથી ગવર્નમેન્ટ ઈ-માર્કેટપ્લેસ એટલે કે GeM પોર્ટલ અસ્તિત્વમાં આવ્યું છે ત્યારથી તમામ ખરીદીઓ બધાની સામે એક પ્લેટફોર્મ પર થાય છે. હવે છેવાડાના ગામડાના લોકો, નાના દુકાનદારો અને સ્વ-સહાય જૂથો સરકારને તેમના ઉત્પાદનો સીધા વેચી શકશે. આજે 40 લાખથી વધુ વિક્રેતાઓ GeM પોર્ટલ સાથે જોડાયા છે, એવી તેમણે માહિતી આપી હતી. તેમણે પારદર્શક 'ફેસલેસ' કર આકારણી, એક રાષ્ટ્ર-એક કર, ઉત્પાદકતા સાથે જોડાયેલી પ્રોત્સાહક યોજનાઓ વિશે પણ વાત કરી.
પ્રધાનમંત્રીએ કહ્યું કે અમારો માર્ગ અને ભવિષ્ય માટેનું લક્ષ્ય સ્પષ્ટ છે. “આત્મનિર્ભર ભારત એ આપણો માર્ગ અને આપણો સંકલ્પ છે. વર્ષોથી, અમે આ માટે દરેક જરૂરી વાતાવરણ બનાવવા માટે સતત કામ કર્યું છે.”
પ્રધાનમંત્રીએ સભાને પૃથ્વી માટે કામ કરવા વિનંતી કરી. તેમણે જણાવ્યું કે ‘E’ એટલે પર્યાવરણની સમૃદ્ધિ. તેમણે આગામી વર્ષે 15 ઓગસ્ટ સુધીમાં દરેક જિલ્લામાં ઓછામાં ઓછા 75 અમૃત સરોવર બનાવવાના પ્રયાસોને તેઓ કેવી રીતે સમર્થન આપી શકે તે અંગે પણ ચર્ચા કરવા વિનંતી કરી. 'A' એટલે ખેતીને વધુ નફાકારક બનાવવી અને કુદરતી ખેતી, ખેતીની ટેકનોલોજી અને ફૂડ પ્રોસેસિંગ સેક્ટરમાં વધુને વધુ રોકાણ કરવું. 'R' નો અર્થ છે રિસાયક્લિંગ અને પરિપત્ર અર્થતંત્ર પર ભાર મૂકવો, પુનઃઉપયોગ, ઘટાડો અને રિસાયકલ માટે કામ કરવું. ‘T’ એટલે શક્ય તેટલા લોકો સુધી ટેક્નોલોજી પહોંચાડવી. તેમણે પ્રેક્ષકોને ડ્રોન ટેક્નોલોજી જેવી અન્ય અદ્યતન ટેકનોલોજીને વધુ સુલભ કેવી રીતે બનાવી શકાય તે અંગે વિચાર કરવા વિનંતી કરી. ‘એચ’ એટલે કે-સ્વાસ્થ્ય સંભાળ, તેમણે કહ્યું કે આજે સરકાર દેશના દરેક જિલ્લામાં હેલ્થકેર અને મેડિકલ કોલેજ જેવી વ્યવસ્થાઓ માટે ઘણું કામ કરી રહી છે. તેમણે સભાને તેમની સંસ્થા આને કેવી રીતે પ્રોત્સાહિત કરી શકે તે વિશે વિચારવા કહ્યું.
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 90.51 કરોડ લોકોને રસી આપવામાં આવી
- છેલ્લા 24 કલાકમાં 22,842 નવા કેસ
- સક્રિય કેસ કુલ કેસનાં 1% કરતા ઓછા છે, હાલમાં 0.80% છે માર્ચ 2020 પછી સૌથી ઓછું
- ભારતમાં સક્રિય કેસનું ભારણ 2,70,557 થયું, 199 દિવસમાં સૌથી ઓછું
- સાજા થવાનો દર હાલમાં 97.87% નોંધાયો, માર્ચ 2020 પછી સૌથી વધુ
- છેલ્લા 24 કલાકમાં 25,930 દર્દીઓ સાજા થયા, કુલ વધીને 3,30,94,529 દર્દીઓ સાજા થયા
- સાપ્તાહિક પોઝિટિવીટી દર છેલ્લા 100 દિવસથી 3% કરતા ઓછો થઈ ગયો છે, હાલમાં 1.80% છે
- દૈનિક પોઝિટિવીટી દર 1.80% પહોંચ્યો, છેલ્લા 34 દિવસથી 3% કરતા ઓછો
- કુલ 57.32 કરોડ પરીક્ષણો કરવામાં આવ્યા
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleseDetail.aspx?PRID=1760524
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
વિગત: https://pib.gov.in/PressReleseDetail.aspx?PRID=1760547
Important Tweets
SD/GP/JD
(Visitor Counter : 185
પ્રધાનમંત્રીનું કાર્યાલય
પીએમએ ભારતના એકંદર કોલસા ઉત્પાદનમાં ક્વોન્ટમ જમ્પની પ્રશંસા કરી
કોલસા મંત્રાલયે ટ્વીટ કર્યું કે નાણાકીય વર્ષ 2018-2019માં 728.72 મિલિયન ટનની સરખામણીમાં નાણાકીય વર્ષ 2022-23માં ભારતના એકંદર કોલસાના ઉત્પાદનમાં લગભગ 23% ની વૃદ્ધિ સાથે 893.08 મેટ્રિક ટનનો વધારો થયો છે.
પ્રધાનમંત્રી શ્રી નરેન્દ્ર મોદીએ ટ્વીટ કરીને જવાબ આપ્યો:
"સેક્ટર માટે અને ભારતની એકંદર આર્થિક પ્રગતિ માટે પણ ખૂબ સારા સમાચાર છે."
વધુ વિગતો નીચેની લિન્ક પર મળી શકે છે
https://pib.gov.in/PressReleasePage.aspx?PRID=1921662
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
યુએન મુખ્યાલયમાં મહાત્મા ગાંધીની અર્ધપ્રતિમા જોઈને દરેક ભારતીયને ગર્વ થાય છે: પીએમ
પ્રધાનમંત્રી શ્રી નરેન્દ્ર મોદીએ કહ્યું છે કે સંયુક્ત રાષ્ટ્રના મુખ્યાલયમાં મહાત્મા ગાંધીની અર્ધપ્રતિમા જોઈને દરેક ભારતીયને ગર્વ થાય છે.
સંયુક્ત રાષ્ટ્રના સેક્રેટરી-જનરલ એન્ટોનિયો ગુટેરેસના ટ્વીટના જવાબમાં, પ્રધાનમંત્રી શ્રીએ કહ્યું;
"@UN HQ ખાતે મહાત્મા ગાંધીની અર્ધપ્રતિમા જોઈને દરેક ભારતીયને ગર્વ થાય છે. ગાંધીવાદી વિચારો અને આદર્શો આપણા ગ્રહને વધુ સમૃદ્ધ અને વધુ ટકાઉ વિકાસ બનાવે."
YP/GP/JD
(